open-index/open-wikipedia-markdown huggingface dataset:
Rosa García Ascot

**Rosa García Ascot** (1902 – 2. toukokuuta 2002 Torrelaguna) oli espanjalainen säveltäjä ja pianisti. Hän oli Grupo de los Ocho -säveltäjäryhmän ainoa naispuolinen jäsen, mutta asui pitkään maanpaossa Meksikossa.

## Elämä ja ura
### Varhaiset vaiheet
García Ascot opiskeli aluksi Felipe Pedrellin johdolla ja pääsi sitten Madridissa Manuel de Fallan ainoaksi oppilaaksi. Hän sai Espanjassa opetusta myös Enrique Granadosilta ja Joaquín Turinalta. García Ascot sävelsi opiskeluaikanaan pianokappaleita. Hänen ensimmäinen sävellyksensä, joka ei ollut pianoteos, oli kitarakappale *Cielo bajo* (1924). 1920-luvun jälkipuoliskolla García Ascot sävelsi muun muassa teokset *Dos piezas para orquesta* ja *Suite para orquesta*, joissa hän käytti aineksia aiemmista pianoteoksistaan. García Ascot oli Federico García Lorcan läheinen ystävä. Hän meni vuonna 1933 naimisiin säveltäjä Jesús Bal y Gayn kanssa. García Ascotin 1930-luvun tuotantoa edustaa muun muassa pianokonsertto.

Uransa alkuvuosina García Ascot oli hyvin aktiivinen konsertti- ja resitaalisolisti, joka teki monia kiertueita. Sittemmin hän konsertoi vain harvoin.

### Lähtö Espanjasta ja maanpako Meksikossa
1930-luvun puolessavälissä García Ascot lähti miehensä kanssa Englantiin. Espanjassa tehtiin sotilasvallankaappaus vuonna 1936 pariskunnan ollessa lomalla Galiciassa. García Ascot palasi miehensä kanssa Englantiin. Mies lähti Meksikoon ja García Ascot Pariisiin, jossa hän sai lisäopetusta Nadia Boulangerilta. Näinä aikoina García Ascot sävelsi teoksen *Canción en tres tiempos* oboelle, klarinetille ja fagotille. Maaliskuussa 1939 hän lähti miehensä luo Meksikoon. Tiettävästi García Ascot ei enää säveltänyt tämän jälkeen. Hänen tuotantonsa onkin suppea.

García Ascot oli Meksikossa aktiivinen kulttuurivaikuttaja. Hän perusti miehensä kanssa vuonna 1955 kansainväliselle nykytaiteelle omistetun Diana-taidegallerian. Tämän myötä pariskunta tutustui Vera de Bossetiin ja ystävystyi tämän kanssa. García Ascot vieraili miehensä kanssa Espanjassa jo vuonna 1962. Vuonna 1965 pariskunta asettui pysyvästi Madridiin suljettuaan gallerian Meksikossa.

### Myöhemmät vaiheet
Madridissa García Ascot omistautui pianonsoiton opettamiselle. Vuonna 1989 hän sai miehensä kanssa Premio Comunidad de Madridin musiikillisista ansioista.

García Ascot kuoli Torrelagunan vanhainkodissa 2. toukokuuta 2002 hieman satavuotispäivänsä jälkeen. Hän oli jäänyt leskeksi lähes kymmenen vuotta aiemmin. García Ascotilta julkaistiin vain vähän musiikkia hänen eläessään. Vuonna 2023 Cezanne-levymerkki julkaisi hänen kokonaistuotantonsa.

## Lähteet
Kati Sinisalo

**Kati Sinisalo** on suomalainen kulttuuritoimittaja ja elokuvakriitikko, kulttuuriaiheisten tv-dokumenttien tekijä sekä Yleisradion televisiotuottaja. Hän tuotti Yle Teeman Teemalauantaita vuodet 2009–2021. Hän on tuottanut alusta asti eli vuodesta 2011 Yle Teeman jokasyksyistä elokuvafestivaalia.

Sinisalo oli 1990-luvun alkupuolella yksi WSOY:n *[[Video-opas]]*-hakuteoksen kirjoittajista ja toimitti *[[Studio – elokuvan vuosikirja|Elokuvan vuosikirjoja]]*. Samoihin aikoihin hän oli toimittajana Ylen elokuva-aiheisessa ajankohtaisohjelmassa *[[Noitaympyrät]]*. 

Sinisalo teki Ylen Mediakomppanialle tv-dokumentin *Me laulutaidottomat*, joka esitettiin jouluna 1994. Hän oli Yle TV1 -kanavalla vuonna 1995 aloittaneen *[[Valopilkku]]*-kulttuurimakasiinin ensimmäinen toimittaja ja juontaja.

Vuodet 1996–2005 Sinisalo oli *[[Helsingin Sanomat|Helsingin Sanomien]]* toimittaja ja elokuvakriitikko sekä ''Nyt''-liitteen toimitussihteeri. Vuonna 2005 hän toimitti Helena Yläsen elokuva-arvosteluista kirjan *Sata parasta elokuvaa ja kymmenen kehnoa kaupan päälle**.*

Vuodesta 2006 Sinisalo on työskennellyt Ylessä. Hän toimi toisena käsikirjoittajana ja ohjaajana suomalaisen television historiaa käsitelleessä *[[Muistikuvaputki]]*-ohjelmasarjassa. Vuonna 2009 hän ohjasi ja käsikirjoitti ranskalaisen elokuvan uuden aallon jälkiä tutkineen tv-dokumentin *Uuden aallon jäljillä*. *Muistikuvaputki* ja *Uuden aallon jäljillä* saivat vuoden parhaan kulttuuriohjelman Koura-palkinnot vuosina 2008 ja 2010. *Muistikuvaputki* palkittiin myös Kultainen TV -palkinnolla (nykyisin Kultainen Venla).

Teemalauantaiden lisäksi Sinisalo suunnitteli Yle Teeman sunnuntai-iltojen (myöhemmin lauantai- ja torstai-iltojen) musiikkidokumenttiohjelmistoja. 

Keväällä 2020 Sinisalo ideoi ja toteutti Ylelle koko kuukauden kestäneen Naisten maaliskuun, jossa kaikki elokuvat ja dokumetit olivat naisten ohjaamia.

Teeman elokuvafestivaalin osana Sinisalo on käsikirjoittanut ja ohjannut elokuvaa käsitteleviä videoita ja videosarjoja kuten *Ääniä elokuvasta*, *Elokuvataivaassa* ja *Shhh! Elokuvia kuuntelemassa.*

Sinisalo on työskennellyt aiemmin myös *[[Ylioppilaslehti|Ylioppilaslehdessä]]* ja *[[Uusi Suomi|Uudessa Suomessa]]*. Hän toimi Filmiauran puheenjohtajana 2000–2006.

## Lähteet

## Aiheesta muualla
*
*
Gerda Lundequist

**Gerda Carola Cecilia Lundequist** (virallisesti **Lundequist-Dahlström**; 4. helmikuuta 1871 Tukholma – 23. lokakuuta 1959 Tukholma) oli ruotsalainen näyttelijä, ohjaaja ja teatterinjohtaja. Hän sai näyttelijänkoulutuksen Dramatenin näyttelijäkoulussa 1880-luvulla, jossa myös näytteli vuosina 1889–1891 ja 1906–1911. Vuosina 1923–1925 hän johti Helsingborgin kaupunginteatteria yhdessä Torsten Hammarénin kanssa, ja 1931–1946 hän opetti useissa näyttelijäkouluissa. Lundequist esiintyi myös radiossa ja elokuvissa. Häntä pidetään yhtenä aikakautensa merkittävimmistä ruotsalaisista teatterinäyttelijöistä, ja hänellä oli useita päärooleja kuuluisissa näytelmissä.
## Lähteet

## Aiheesta muualla

* Svensk Filmdatabas
Freya Colbert

**Freya Constance Colbert** (s. 8. maaliskuuta 2004) on brittiläinen uimari. Hän voitti maailmanmestaruuden 400 metrin sekauinnissa vuonna 2024.

Colbert saavutti ensimmäiset yleisen sarjan arvokisamitalinsa vuonna 2022. Hän sai Kansainyhteisön kisoissa pronssia 4&nbsp;×&nbsp;200 metrin vapaauintiviestissä. Pari viikkoa myöhemmin Rooman pitkän radan EM-kilpailuissa hän voitti kultaa sekajoukkueiden 4&nbsp;×&nbsp;200 metrin vapaauintiviestissä sekä saavutti hopeaa naisten 4&nbsp;×&nbsp;200 metrin vapaauintiviestissä ja pronssia 400 metrin sekauinnissa. Otopenin lyhyen radan EM-kilpailuissa 2023 hän sai hopeaa 400 metrin sekauinnissa ja pronssia 200 metrin vapaauinnissa. Dohan pitkän radan MM-kilpailuissa 2024 Colbert voitti kultaa 400 metrin sekauinnissa ja saavutti hopeaa naisten 4&nbsp;×&nbsp;200 metrin vapaauintiviestissä. Pariisin olympialaisissa 2024 hän sijoittui 400 metrin sekauinnissa neljänneksi. Lublinin lyhyen radan EM-kilpailuissa 2025 hän saavutti pronssia 200 ja 400 metrin vapaauinneissa.

## Lähteet
Oulun kristillinen koulu

**Oulun kristillinen koulu** on Oulun Toppilansaaressa toimiva kristillinen peruskoulu. Oulun kristillisessä koulussa Toppilansaaressa toimivat peruskoulun luokat 0–9. Koulun yhteydessä toimivat myös taidekoulu sekä 43 paikan kristillinen päiväkoti Toivo Maikkulassa sekä 73 paikan Verso Toppilansaaressa. Koulu on toiminut pysyvänä peruskouluna vuodesta 2014 ja vuodesta 2019 lähtien koulun enimmäisoppilasmäärä on 500 oppilasta.   

## Historia
Oulun seudun kristillisen koulun kannatusyhdistys ry (myöh. Oulun kristillinen kasvatus ry) perustettin vuonna 2004. Sen tehtäväksi asetettiin kristillisen koulun ja päiväkotien perustaminen. Koulutoiminta aloitettiin Karjasillalla elokuussa 2008.  Ensimmäisenä lukuvuonna ykkösluokkalaisia oli kolme ja esiopetusoppilaita kuusi. Koulutoiminnan mahdollistamiseksi perustettiin päiväkoti esiopetusikäisille. Oulun kristillinen koulu sai Valtioneuvostolta vuonna 2009 ensimmäisen määräaikaisen perusopetuksen järjestämisluvan vuosiluokille 1–9 sekä esiopetukseen, mikä mahdollisti kotikuntakorvausten saamisen. Lukuvuoden 2009–10 aloitti 25 oppilasta. Koulupaikka siirtyi tuolloin Tuiran neuvolan yläkertaan.

Oulun kristillinen koulu ja päiväkoti Verso siirtyivät Oulun kaupungin omistamaan Välivainion koulukiinteistöön elokuussa 2010. Toiminta oli kasvanut ja nyt lukuvuoden aloitti 54 oppilasta ja yhdeksän päiväkotilasta. Valtioneuvosto myönsi Oulun kristilliselle koululle pysyvän perusopetuksen järjestämisluvan 12.6.2014, mikä on mahdollistanut toiminnan pitkäjänteisen kehittämisen. 2019 valtioneuvosto päätti, että oppilasmäärä saa nousta 500 oppilaaseen.

Elokuussa 2021 koululle ja päiväkoti Versolle valmistui uusi hirsirakenteinen kiinteistö Oulun kaupungin vuokratontille Toppilansaareen.

## Lähteet
Voimaperheet

**Voimaperheet** on tutkimus- ja kehityshanke, jonka tavoitteena on lisätä lasten, nuorten ja lapsiperheiden hyvinvointia varhaisten ja matala-kynnyksisten digitaalisten mielenterveyden hoito-ohjelmien avulla. Hanketta johtaa Turun yliopiston Lastenpsykiatrian tutkimuskeskus ja rahoittaa muun muassa Euroopan tutkimusneuvosto DIGIPARENT-hankkeen kautta (2021–2026), Suomen Akatemia ja monet muut organisaatiot INVEST-hankkeen kautta sekä Lastentautien tutkimussäätiö.

Ohjelmiin kuuluvat esimerkiksi
* Voimaperheet-toimintamalli (2010–), joka sisältää myönteiseen vanhemmuuteen ohjaavaa etähoitoa 4-vuotisneuvolassa seulotuille perheille, joissa lapsen käytösongelmien ja -häiriöiden riski on kohonnut
* *Ole läsnä lapsellesi*, joka sisältää myönteiseen vanhemmuuteen ohjaavia oppimateriaaleja 3-vuotisneuvolaan tulevien lasten vanhemmille
* *Opitaan tunteista*, joka sisältää 12 oppitunnin opetussuunnitelman 4.-luokkalaisten tunnekasvatukseen (tunneäly)
* *Huolet hallintaan*, joka sisältää alakouluikäisten ahdistus- ja pelko-oireiden varhaista tunnistamista ja digiavusteista hoitoa kouluterveydenhuollossa
* *Kohti uutta*, joka sisältää mielenterveysopetusta korkeakouluopinnot aloittaville nuorille
* *Kasvun voimaa*, joka sisältää etäkoulutusta varhaiskasvatuksen henkilöstölle
* *Arjen askeleet*, joka sisältää digiavusteista ohjausta ADHD-diagnoosin saaneiden lasten vanhemmille
* *Yhdessä vahvaksi*, joka sisältää raskaudenaikaisen masennuksen varhaista käyttäytymisterapeuttista etähoitoa äitiysneuvolassa

## Lähteet
Gaositwe Chiepe

**Gaositwe Keagakwa Tibe Chiepe** (20. lokakuuta 1922 Serowe – 26. tammikuuta 2025) oli botswanalainen poliitikko ja diplomaatti.

Chiepe sai Fort Haren yliopistosta luonnontieteiden kandidaatin oppiarvon ja kasvatustieteiden diplomin. Vuonna 1958 hän valmistui kasvatustieteiden maisterin oppiarvolla Bristolin yliopistosta. Chiepeä pidetään ensimmäisenä yliopistosta valmistuneena motswananaisena. Hän aloitti hallinnollisen uran Betšuanamaan protektoraatin opetusministeriössä. Hänestä tuli yksi kahdesta ensimmäisestä afrikkalaisesta, jotka saivat Botswanassa hallinnollisen roolin siirtomaa-aikana.

Chiepe oli ensin vuodesta 1948 opetusvirkailija ja toimi vuosina 1968–1970 Botswanan opetustoimen johtajana. Vuosina 1970–1974 hän oli Botswanan suurkomissaari Yhdistyneeseen kuningaskuntaan ja Nigeriaan sekä suurlähettiläs Länsi-Saksaan, Ranskaan, Tanskaan, Norjaan, Belgiaan, Ruotsiin ja Euroopan talousyhteisöön. Vuonna 1974 Seretse Khama nimitti Chiepen Botswanan ensimmäiseksi naispuoliseksi ministeriksi. Chiepe oli vuosina 1974–1977 kauppa- ja teollisuusministeri, vuosina 1977–1984 luonnonvaraministeri, vuosina 1984–1994 ulkoministeri ja vuosina 1994–1999 opetusministeri. Hän ja Kebatlamang Morake muovasivat merkittävästi Botswanan koulutusjärjestelmää.

Chiepe on saanut monia palkintoja ja tunnustuksia Botswanasta ja ulkomailta. Hän on Brittiläisen imperiumin ritarikunnan jäsen ja ruotsalaisen Pohjantähti-ritarikunnan komentaja. Hän on saanut kunniaoppiarvoja eri yliopistoista, kuten DePaulin yliopistosta.

## Lähteet
Signe Vessman

**Signe Augusta Maria Vessman** (o.s. **Svensson**; 20. kesäkuuta 1879 Tukholma – 25. maaliskuuta 1953 Tukholma) oli ruotsalainen sosiaalidemokraattinen poliitikko. Hän oli kansanedustaja Ruotsin valtiopäivien toisessa kamarissa vuosina 1925–1928. Vuosina 1906–1908 hän oli naisten ammattiliiton Kvinnornas fackförbundin puheenjohtaja ja 1920–1936 hän johti sosiaalidemokraattisen puolueen naisjärjestöä (SSKF), jonka jäsenlehteä *[[Morgonbris]]iä* hän toimitti 1921–1932. Koulutukseltaan hän oli ompelija.

Vessman kuoli vuonna 1953. Hänet on haudattu Norra begravningsplatsenille.
## Lähteet

## Aiheesta muualla
Vaasan kristillinen koulu

**Vaasan kristilinen koulu** on Vaasan keskustassa Sepänkyläntiellä toimiva kristillinen peruskoulu. Vaasan kristillisessä koulussa toimivat peruskoulun luokat 1–9. Koulu tarjoaa yhteinäisen oppimispolun esiopetuksesta yhdeksännelle vuosluokalle. Koulun yhteydessä toimii Vaasan kaupungin hyväksymä palvelusetelipäiväkoti Lyhty. Koulun rehtorina toimii Henrik Vähäkangas. Koulun taustalla toimii *Confido – Pohjanmaan kristillinen kasvatus*-yhdistys, joka on yhteiskristillinen vuonna 2002 perustettu yhdistys.

## Lähteet
Laura Stephens

**Laura Kathleen Jane Stephens** (s. 2. kesäkuuta 1999 Lontoo) on brittiläinen uimari. Hän voitti maailmanmestaruuden 200 metrin perhosuinnissa vuonna 2024.

Stephens saavutti ensimmäisen yleisen sarjan arvokisamitalinsa vuonna 2016, kultaa Lontoon pitkän radan EM-kilpailuissa 4&nbsp;×&nbsp;100 metrin sekauintiviestissä. Vuonna 2021 hän voitti samassa lajissa kultaa Budapestin pitkän radan EM-kilpailuissa. Vuonna 2022 hän sai Kansainyhteisön kisoissa hopeaa 200 metrin perhosuinnissa ja pronssia 4&nbsp;×&nbsp;100 metrin sekauintiviestissä. Otopenin lyhyen radan EM-kilpailuissa 2023 hän saavutti pronssia 4&nbsp;×&nbsp;50 metrin sekauintiviestissä. Dohan pitkän radan MM-kilpailuissa 2024 Stephens voitti kultaa 200 metrin perhosuinnissa.

Stephens sijoittui vuonna 2021 Tokion olympialaisissa 200 metrin perhosuinnissa kymmenenneksi.

## Lähteet
Gertrud Månsson

**Gertrud Carolina Månsson** (18. joulukuuta 1866 Tukholma – 30. joulukuuta 1934 Tukholma) oli ruotsalainen sosiaalidemokraattinen poliitikko ja naisasianainen. Månsson sai kunnallisia luottamustoimia jo ennen kuin naisista tuli kunnallisesti vaalikelpoisia vuonna 1910. Tuona vuonna hänet valittiin ensimmäisenä naisena Tukholman kaupunginvaltuustoon. Hän istui valtuustossa vuoteen 1915 ja uudelleen vuosina 1919–1931. Poliitikkona Månsson keskittyi asuntopulaan ja köyhäinhuoltoon.

Månsson kuoli 68-vuotiaana vuonna 1934. Hänet on haudattu Norra begravningsplatsenille.
## Lähteet

## Aiheesta muualla
Cecilia Seghizzi

**Cecilia Seghizzi** (5. syyskuuta 1908 – 22. marraskuuta 2019) oli italialinen säveltäjä, kuoronjohtaja ja taidemaalari.

Seghizzi syntyi vuonna 1908 silloisessa Itävalta-Unkarissa, Gorizian kaupungissa. Hänen isänsä oli säveltäjä Augusti Cesare Seghizzi. Italian liityttyä ensimmäiseen maailmansotaan vuonna 1915 Seghizzi pakeni Leibnitziin, jonne hänen isänsä perusti musiikkikoulun. Hän aloitti siellä viulunsoiton ja kuorolaulamisen. Seghizzi jatkoi viulunsoittoa kotikaupungissaan sodan päätyttyä, minkä jälkeen muutti Milanoon opiskelemaan Giuseppe Verdin konservatiossa, josta hän valmistui vuonna 1929. Hän teki myös opettajantyötä juoduttuaan muuttamaan takaisin kotiinsa perhesyistä.

Seghizzi meni naimisiin pianisti Luigi Campolietin kanssa, jonka kanssa hän oli esiintynyt useasti. Hän opiskeli valmistumiseensa asti vuonna 1946 säveltämistä Giuseppe Tartinin konservatoriossa ja perusti 1950-luvulla oman kuoron nimeltään *Complesso polifonico goriziano*. Hän on toiminut myös taidemaalarina, ja hänen maalauksiaan on ollut eri näyttelyissä vuosina 1975–2017. 

Seghizziltä tunnetaan yli 130 teosta, joista moni on kuoroteoksia. Niiden on tulkittu olevan tyylisuunnaltaan neoklassista ja konservatiivista musiikkia. Hänen teoksensa sisältävät esimerkiksi musiikiksi sovitettuja italialaisia runoja.

Seghizzi kuoli kotonaan Goriziassa 111-vuotiaana 22. marraskuuta 2019.

## Lähteet
Erramatti Mangamma

**Erramatti Mangamma** (s. 1. syyskuuta 1946) on tiettävästi maailman vanhimpana äidiksi tullut nainen. Hän tuli raskaaksi koeputkihedelmöityksellä, ja hänelle syntyi kaksostytöt  keisarileikkauksella 5. syyskuuta 2019. Äiti ja vauvat olivat terveitä eikä komplikaatioita ilmennyt.

Mangamma meni itseään muutamia vuosia vanhemman E. Raja Raon kanssa naimisiin 22. maaliskuuta 1962. Pariskunta asui Nelaparthipadun kylässä Andhra Pradeshin osavaltiossa, jossa mies toimi maanviljelijänä. Pariskunta stigmatisoitui kotikylässään lapsettomuuden johdosta. 12. marraskuuta 2018 Mangamma lähestyi miehensä kanssa Gunturissa gynekologi Shanakkayala Umashankaria, joka huolellisten terveystutkimusten jälkeen suostui koeputkihedelmöitykseen. Sairaala myös rahoitti hoidot. Mangamma esittäytyi alun perin 65-vuotiaaksi, mutta hänen todellinen syntymäaikansa kävi ilmi koulun asiakirjoista.

Mangamman iän johdosta kaksostytöt syntyivät keisarileikkauksella Gunturissa. Ennen Mangammaa vanhimpana äidiksi tulleena naisena oli pidetty punjabilaista Daljinder Kauria, joka oli synnyttänyt koeputkihedelmöityksellä pojan vuonna 2016 ollessaan 70- tai 72-vuotias. Mangamma jäi yksinhuoltajaksi miehensä kuoltua sydäninfarktiin vuonna 2020.

## Lähteet
Toyota GR010 Hybrid

**Toyota GR010 Hybrid** on japanilaisen Toyotan valmistama Hypercar-luokituksen mukainen kilpa-auto, jolla se on kilpaillut FIA World Endurance Championship -sarjassa vuodesta 2021 lähtien. Auton julkaisupäivä oli 15. tammikuuta 2021. Korityöpäivityksessä auto nimettiin uudelleen nimeen **Toyota TR010 Hybrid** vuonna 2026 ja tiimin nimeksi muuttuu Toyota Racing.

## Aiheesta muualla

## Lähteet
Rovaniemen kristillinen koulu

**Rovaniemen kristilinen koulu** on Rovaniemen Viirinkankaalla toimiva kristillinen peruskoulu. Rovaniemen kristillinen koulu aloitti toimintansa vuonna 2016 ja sai perusopetusluvan vuonna 2017. Maksutonta perusopetusta tarjotaan Rovaniemellä 1. luokalta 6. luokkaan asti. Koulun toimintaa ylläpitää Rovaniemen seudun kristillisen koulun kannatusyhdistys ry. Koulu toimii yhteiskristillisellä periaatteella ja tavoitteena on tukea ja vahvistaa kunkin lapsen liittymistä kodin omaan hengelliseen taustaan. Koulun rehtorina toimii Mari Valtiala.

## Lähteet

## Aiheesta muualla

* Unelmien Rovaniemi: "Ilman minulle tärkeitä ihmisiä ja yhteisöjä jokin jäisi vajaaksi" – Mari Valtialaa ilahduttaa lähimmäisenrakkaus ja pelottaa leikkaukset Rehtorin haastattelu *Lapin kansassa* (2024)
Siikasalmen kristillinen koulu

**Siikasalmen kristillinen koulu** on Liperissä toimiva kristillinen peruskoulu. Koulu on perustettu vuonna 2000 ja sen ylläpitäjänä toimii Suomen Adventtikirkko. Koulu tarjoaa maksutonta perusopetusta vuosiluokille 0.–9. Alun perin koulu aloitti toimintansa Joensuusssa. Liperiin koulu siirtyi vuonna 2000. Koulussa on 84 oppilasta. Rehtorina toimii Jari Keronen. Koulua tukee Siikasalmiyhdistys, joka tekee yritystoimintaa. Se muun muassa vuokraa koulualueella olevia rivitaloasuntoja. Yhdistys järjestää oppilaiden koulukyydit Joensuusta ( noin 30 kilometriä) asti.

## Lähteet
### Viitteet
Peugeot 9X8

**Peugeot 9X8** on ranskalaisen Peugeotin valmistama Hypercar-luokituksen mukainen kilpa-auto, jolla se on kilpaillut FIA World Endurance Championship -sarjassa vuodesta 2022 lähtien.

Peugeot esitteli 25. maaliskuuta 2024 päivitetyn version 9X8-autosta, jossa oli takaspoileri, koska edellinen 9X8-versio osoittautui kilpailukyvyttömäksi.

## Lähteet

## Aiheesta muualla
Ferrari 499P

**Ferrari 499P** on italialaisen Ferrarin valmistama Hypercar-luokituksen mukainen kilpa-auto, jolla se on kilpaillut FIA World Endurance Championship -sarjassa vuodesta 2023 lähtien.

## Aiheesta muualla

* 499P Ferrarin sivustolla
Eman Ahmed Abd El Aty

**Eman Ahmed Abd El Aty** (; 9. syyskuuta 1980 Aleksandria – 25. syyskuuta 2017 Abu Dhabi) oli egyptiläinen, jota pidettiin alkuvuoteen 2017 saakka maailman painavimpana elossa olleena naisena. Hän painoi enimmillään jopa 504 kilogrammaa. Carol Yager oli kuitenkin vielä painavampi ennen kuolemaansa vuonna 1994.

## Varhaiset vaiheet
Abd El Aty painoi syntyessään noin viisi kiloa. Saatuaan halvauksen 11-vuotiaana hän ei enää pystynyt poistumaan kotoaan. Abd El Aty kärsi jostain sairaudesta, joka aiheutti kudosten vakavaa turpoamista ja vaikeita aineenvaihdunnan häiriöitä. Itse hän luonnehti sairauttaan elefanttitaudiksi, mikä lihavuuden hoitojen yhteydessä myöhemmin kyseenalaistettiin.

Abd El Aty eli liikuntakyvyn menetettyään äitinsä ja siskojensa hoivattavana.

## Lihavuushoidot
Abd El Atylle anottiin hoitoja varten viisumia Intian suurlähetystöstä Kairosta, mutta ensimmäinen viisumihakemus hylättiin. Kirurgi Muffazal Lakdawalan vetoomuksen myötä Intian ulkoministeri Sushma Swaraj puuttui asiaan, jolloin viisumi myönnettiin.

Abd El Aty siirrettiin helmikuussa 2017 tilauslennolla Mumbaihin. Sairaalaan kirjaamisen yhteydessä punnittiin 504 kilogramman paino. Maaliskuussa 2017 Lakdawalan johtama ryhmä teki Abd El Atylle bariatrisen leikkauksen Saifeen sairaalassa. Lakdawala palkittiin leikkauksesta. Operaation ja nestemäisen ravitsemuksen myötä Abd El Aty menetti yli 300 kilogrammaa painostaan. Abd El Atyn läheiset olivat tyytymättömiä toipumisen asteeseen ja kiistivät pudonneen painon määrän. Läheiset olivat tyytymättömiä myös siihen, ettei Abd El Aty pystynyt puhumaan, oli sinertävä ja oli kytkettynä ruokintaletkuun. Julkisen kiistan ja valehtelusyytösten seurauksena suurin osa Abd El Atyn hoitoon Intiassa osallistuneista lääkäreistä irtisanoutui.

Erimielisyyksien johdosta Abd El Aty siirtyi businessluokan matkustajana Abu Dhabiin Arabiemiirikuntiin toukokuussa 2017. Jatkohoito suunniteltiin abudhabilaiseen Burjeelin sairaalaan, vaikka lääkärit pitivät lentoa hyvin riskialttiina Abd El Atyn tila huomioiden. Painoksi kuitenkin punnittiin Intiasta lähdön yhteydessä 176,6 kilogrammaa, mikä sopi Mumbain lääkäriryhmän väitteisiin. Arabiemiirikunnissa suunniteltiin lisäleikkauksia. Tavoitteena oli saada Abd El Aty vielä liikkumaan.

## Kuolema
Abd El Atyn terveydentila alkoi vakavasti heikentyä sairaalassa Abu Dhabissa 22. syyskuuta 2017. Hän oli hiljattain viettänyt 37-vuotispäiväänsä. Abd El Aty kuoli 25. syyskuuta 2017 sairauksistaan johtuneisiin komplikaatioihin. Hänen kerrottiin kärsineen sydänsairaudesta ja munuaisten vajaatoiminnasta.

## Lähteet
Otylia Jędrzejczak

**Otylia Jędrzejczak** (s. 13. joulukuuta 1983 Ruda Śląska) on puolalainen uimari. Hän on olympiavoittaja ja kaksinkertainen maailmanmestari. Hän on menestynyt parhaiten perhosuinnissa.

Jędrzejczak kilpaili kaksissa olympialaisissa. Sydneyssä 2000 hän sijoittui 200 metrin perhosuinnissa viidenneksi. Ateenassa 2004 hän voitti kultaa 200 metrin perhosuinnissa sekä saavutti hopeaa 100 metrin perhosuinnissa ja 400 metrin vapaauinnissa.

Jędrzejczak keräsi pitkän radan MM-kilpailuista seitsemän mitalia. Kultaa hän voitti 200 metrin perhosuinnissa Barcelonassa 2003 ja Montrealissa 2005.

Jędrzejczak voitti pitkän radan EM-kilpailuissa 200 metrin perhosuinnin mestaruuden neljä kertaa peräkkäin vuosina 2000–2006. Hän voitti kultaa myös 200 metrin vapaauinnissa vuonna 2006.

## Lähteet
Porin kristillinen koulu

**Porin kristilinen koulu** (lyh. **POKRI**) on Porin keskustassa Siltapuistokadulla toimiva kristillinen peruskoulu. Porin kristillinen koulu aloitti toimintansa vuonna 1996. Maksutonta perustopetusta tarjotaan Porin ja ympäristökuntien oppilaille 1. luokalta 9. luokkaan asti. Koulu on luonteeltaan yhteiskristillinen. Porin kristillisessä koulussa on noin 130 oppilasta. Koulun rehtorina toimii Terhi Rotkus. Porin kristillinen koulu sijaitsee Jokirannan korttelissa. Koulu rakennuttaa uuden hirsirakennuksen Valajankadulle.

## Lähteet
Uinnin pitkän radan Euroopan-mestaruuskilpailut 2020

**Uinnin pitkän radan Euroopan-mestaruuskilpailut 2020** järjestettiin Budapestissa Unkarissa 10.–23. toukokuuta 2021. Kilpailuohjelmaan kuuluivat ratauinti, avovesiuinti, taitouinti ja uimahypyt.

Kilpailut oli alun perin tarkoitus järjestää toukokuussa 2020, mutta koronaviruspandemian vuoksi ne siirrettiin seuraavalle vuodelle.

Kilpailujen menestynein maa oli Venäjä. Ratauinnissa Iso-Britannia voitti 11 kultamitalia ja Venäjä yhdeksän.

## Lähteet
Billy Mitchell (videopelaaja)

**Billy Mitchell** (s. 16. heinäkuuta 1965) on yksi ensimmäisiä videopeliammattilaisia. 

Mitchell on tunnettu *[[Donkey Kong (videopeli)|Donkey Kong]]* -pelin maailmanennätyksestä, josta tuli kiistanalainen ja oikeuskanteen aihe. Kuusi vuotta kiistan alkamisen jälkeen Mitchell sai ennätyksensä takaisin Twin Galaxies -sivustolle. Aiemmin hänen tuloksensa poistettiin, koska syytösten mukaan hänen käyttämänsä laitteisto ei ollut sääntöjen mukaista. Michael Zydan mukaan visuaaliset virheet ovat mahdollisesti peräisin vanhenevasta laitteistosta.
Ennätysjahtiin liittyen on tehty dokumentti *[[The King of Kong]]*.

## Lähteet
Boulderoinnin maailmancup 2021 – naisten sarja

**[[International Federation of Sport Climbing|IFSC]]:n vuoden 2021 boulderoinnin maailmancup** koostui neljästä osakilpailusta. Kauden kokonaistuloksissa kultaa voitti yhdysvaltalainen Natalia Grossman. Slovenialainen Janja Garnbret voitti hopeaa ja ranskalainen Oriane Bertone pronssia.

Kauden ensimmäinen osakilpailu oli Meiringenissä Sveitsissä. Toinen ja kolmas osakilpailu olivat molemmat Salt Lake Cityssä Yhdysvalloissa. Neljäs osakilpailu oli Innsbruckissa Itävallassa. Viides osakilpailu olisi ollut Soulissa Koreassa, mutta se peruttiin COVID-19 pandemian takia.

## Osakilpailujen tulokset
Merkintä 1t2z (3, 4) tarkoittaa kiipeilijän topanneen (kiivenneen reitin onnistuneesti viimeiseen otteeseen asti) yhden reitin ja kiivenneen zone-otteeseen kahdella reitillä. Suluissa on yritysten määrä, ensin toppauksiin käytetyt yritykset ja toisena zone-otteisiin pääsemiseen käytetyt yritykset.

Pisteytyksessä otetaan ensin huomioon topattujen reittien määrä. Useamman kiipeilijän topattua yhtä monta reittiä katsotaan sitä, montako zone-otetta kiipeilijät ovat saaneet. Jos edelleen on tasatuloksia, katsotaan yrityksiä: ensin toppeihin käytetyt yritykset ja sitten zoneihin käytetyt yritykset. Jos edelleen on tasatuloksia, ratkaistaan tilanne aiemman kierroksen tuloksista.

### 1. osakilpailu – Meiringen

### 2. osakilpailu – Salt Lake City 1

### 3. osakilpailu – Salt Lake City 2

### 4. osakilpailu – Innsbruck

## Lähteet
Margareta Winberg

**Margareta Winberg** (s. 13. elokuuta 1947) on ruotsalainen sosiaalidemokraattinen poliitikko. Hän on ollut kansanedustaja vuosina 1981–2003 ja toiminut maatalousministerinä 1994–1996 ja 1998–2002 sekä työmarkkinaministerinä 1996–1998. Vuosina 2004–2007 hän oli Ruotsin suurlähettiläs Brasiliassa. Koulutukseltaan hän on opettaja.
## Lähteet

## Aiheesta muualla

* ''Margareta Winberg'' Ruotsin valtiopäivien verkkosivuilla
Katja Debevec

**Katja Debevec** (s. 14. kesäkuuta 1995) on slovenialainen kiipeilijä. Hän oli vuonna 2014 boulderoinnin nuorten Euroopanmestaruuskisoissa kolmas. Maailmancupeista hänen paras tuloksensa on viidessija, jolle hän on yltänyt yhdessä osakilpailussa vuonna 2018 ja kahdessa osakilpailussa vuonna 2017. Vuonna 2023 hän voitti Studio Bloc Masters -kilpailun ja vuonna 2022 hän oli World Gamesissa toinen.

Debevec on kiivennyt 8a vaikeustasoisen boulder-reitin ensimmäisellä yrityksellä. Vaikein hänen kiipeämänsä köysireitti on 8c/+ vaikeustasoinen.

## Lähteet
Franziska Sterrer

**Franziska Sterrer** (s. 18. marraskuuta 1998) on itävaltalainen kiipeilijä, joka on erikoistunut boulderointiin. Vuonna 2024 hän oli Itävallanmestaruuskisoissa toinen. Hän oli vuonna 2021 boulderoinnin maailmancupissa ensimmäisessä Salt Lake Cityn osakilpailussa viides. Vuonna 2021 hän oli viides myös Euroopancupissa Klagenfurtissa. Vuonna 2017 hän voitti nuorten Euroopanmestaruuden. Vuonna 2015 hän oli nuorten EM-kisoissa toinen, vuonna 2014 ensimmäinen ja vuonna 2013 toinen. Hän on ollut palkintosijoilla Euroopan Youth Cupin kilpailuissa. Ensimmäinen kansainvälinen kilpailu, johon hän osallistui oli Euroopan Youth Cupin Grindelwaldissa järjestetty kilpailu, jonka hän voitti.

## Lähteet
Olli Wermskog

**Tor Olli Kristoffer Wermskog** (s. 3. huhtikuuta 1985) on suomalais-norjalainen näyttelijä ja koomikko. Hän on muun muassa TVNorgen viihdeohjelman Kongen befalerin (*Suurmestari Norja*) Suurmestarin apulainen. Wermskog puhuu suomea yhdessä suomalaisen äitinsä ja veljensä kanssa. 

Olli Wermskog on ääninäyttelijä ja esiintynyt useissa animaatioissa. Wermskog näyttelee poliisia suomalaisessa elokuvassa Kaikella Rakkaudella (2013). Hän on ollut improvisaatioteatterissa Det Andre Teatret ja aiemmin työskennellyt NRK Radiossa, mukaan lukien P3morgenissa. Wermskog on toistuva vieras radio-ohjelmissa Lørdagsrådet sekä Lekekassa.

## Lähteet

## Aiheesta muualla
* 
* 
*
Uinnin pitkän radan Euroopan-mestaruuskilpailut 2022

**Uinnin pitkän radan Euroopan-mestaruuskilpailut 2022** järjestettiin Roomassa, Italiassa 11.–21. elokuuta 2022. Kilpailuohjelmaan kuuluivat ratauinti, avovesiuinti, taitouinti, uimahypyt ja korkeat uimahypyt.

Kilpailujen menestynein maa oli isäntämaa Italia, joka voitti 25 mestaruutta. Ratauinnissa Italia voitti 13 kultamitalia, ja se oli paras maa myös avovesiuinnissa.

## Lähteet
Mia Aoyagi

**Mia Aoyagi** (, s. 2003) on japanilainen kiipeilijä. Hänen paras sijoituksensa boulderoinnin maailmancupista on kuudes vuoden 2022 Soulin osakilpailusta. Vuoden 2022 Aasianmestaruuskisoissa hän oli boulderoinnissa seitsemäs, lead-kiipeilyssä kahdeksas ja yhdistetyssä bouderissa ja leadissä viides. Japan Cupissa hän oli vuonna 2024 boulderoinnissa viidestoista, lead-kiipeilyssä kahdeskymmenesyhdeksäs ja yhdistetyssä yhdeksäs.

## Lähteet
Alvina Uggla

**Alvina Mathilda Dittmar Uggla** (1837 – 29. tammikuuta 1894) oli suomalainen taidemaalari. Hän ja Hilda Olson olivat vuonna 1858 dukaattipalkinnon ensimmäiset saajat. Uggla palkittiin ansiokkaasta kopiosta, jonka hän oli tehnyt Werner Holmbergin maalauksesta *Linnanpuisto auringonlaskun jälkeen*.

Alvina Ugglan aviomies oli sotakamreeri ja kamarineuvos Wilhelm Dittmar. Heillä oli kuusi lasta, muiden muassa hallintoneuvos Max Dittmar ja varatuomari John Dittmar.

## Kirjallisuutta
* *Biograafisia tietoja Suomen naisista eri työaloilla*. Suomen Naisyhdistys, Helsinki 1896.

## Lähteet
Flavy Cohaut

**Flavy Cohaut** (s. 24. huhtikuuta 2001) on ranskalainen kiipeilijä, joka on erikoistunut boulderointiin. Vuonna 2023 Prahan maailmancupin osakilpailussa hän sai ensimmäistä kertaa finaalipaikan ja sijoittui finaalissa kolmanneksi. Hän oli vuonna 2023 maailmanmestaruuskisoissa yhdeksäs. Hän on voittanut nuorten Ranskanmestaruuden neljä kertaa ja yleisen sarjan yhdistetyn kiipeilyn Ranskanmestaruuden kerran.

Cohaut opiskelee fysioterapeutiksi.

## Lähteet
Mattea Pötzi

**Mattea Pötzi** (s. 19. heinäkuuta 2000) on itävaltalainen kiipeilijä, joka on erikoistunut lead-kiipeilyyn. Hänen paras tuloksensa maailmancupista on kahdeksas sija vuoden 2023 Villarsin osakilpailussa. Vuonna 2022 hän voitti Euroopancupin Zilinassa. Nuorten Euroopanmestaruuskisoissa vuonna 2019 hän voitti yhdistetyssä kiipeilyssä pronssia.

## Lähteet
Martina Demmel

**Martina Demmel** (s. 18. lokakuuta 2001) on saksalainen kiipeilijä, joka on erikoistunut lead-kiipeilyyn. Hänen paras sijoituksensa maailmancupissa on seitsemäs sija vuoden 2023 Briançonin osakilpailussa. Ulkokallioilla vaikeimmat hänen kiipeämänsä reitit ovat 9a-vaikeustasoiset *Heim nach Afrika* ja *Joe Cita*.

## Lähteet
Laskettavuusteoria

**Laskettavuusteoria** on matematiikan ja tietojenkäsittelytieteen alue, joka tutkii mitkä ongelmat voidaan laskennallisesti ratkaista. 1930-luvulla Gödel, Turing ja Church osoittivat, että kaikki ongelmat eivät ole laskennallisesti ratkaistavissa. Esimerkiksi Turingin koneiden opettamiseen suunniteltu "Busy Beaver" -peli ei ole laskennallisesti ratkaistavissa.

## Katso myös
* Komputaatio
* Churchin–Turingin teesi
* Laskennallisen kompleksisuuden teoria

## Lähteet
Jasser Arafatin kansainvälinen lentoasema

**Jasser Arafatin kansainvälinen lentoasema**  oli entinen lentoasema Gazan kaistalla Rafahin kaupungin eteläpuolella. Aeman rakennuttamisen mahdollisti Oslon rauhanprosessi ja lentoasema vihittiin käyttöön 14. joulukuuta 1998. Rauhanprosessi alkoi kuitenkin luhistua, ja toiminta päättyi 7. lokakuuta 2000. Israelin asevoimat tuhosivat aseman toisen intifadan aikana.

## Historia

Idea kansainvälisestä lentoasemasta Gazan kaistalla tuli Palestiinan vapautusjärjestön (PLO) johtaja Jasser Arafatilta vuonna 1994 ja sen rakennustyöt teki mahdolliseksi 1990-luvun Oslon rauhanprosessi. Israelin pääministeri Jitzhak Rabin suostui hankkeen toteuttamiseen Oslo II -sopimuksen allekirjoituksen jälkeen syyskuussa 1995. Lentoaseman suunnittelivat marokkolaiset, ja sen rakennuttaminen sai kansainvälistä tukea 100 miljoonaa dollaria. Asemaa alettiin rakentaa Rafahin kaupungin eteläpuolelle lähellä Egyptin rajaa. Aluksi töitä teki noin 150 työläistä ja neljä työkonetta. Gazan kaistalla oli lisäksi tuolloin vain yksi asfalttiyritys NORCO. Lentoaseman kiitotie valmistui silti vain 45 päivässä.

Lentoasema vihittiin virallisesti käyttöön 14. joulukuuta 1998. Paikalla tilaisuudessa olivat Jasser Arafat sekä Yhdysvaltojen presidentti Bill Clinton ja hänen vaimonsa Hillary Clinton. Ensimmäinen virallisten avajaisten jälkeen asemalle laskeutunut lentokone oli Egypt Airin matkustajakone vihkimispäivän aamuna. Pian kentälle laskeutui myös Royal Jordanianin kone sekä Jasser Arafatin yksityiskone. Asemalta lensivät myöhemmin myös Palestinian Airlines ja Royal Air Maroc. Lentoaseman ensimmäisen vuoden aikana sen kautta kulki noin 100&nbsp;000 matkustajaa. Palestiinalaiset eivät hallinneet lentoasemaa kokonaan, vaan esimerkiksi turvallisuudesta, kuten passien ja matkatavaroiden tarkistuksista, vastasivat israelilaiset. Myös matkustajaluettelot piti hyväksyttää israelilaisviranomaisilla. Monet palestiinalaiset näkivät aseman joka tapauksessa symbolina itsenäisen Palestiinan valtion mahdollisuudesta.

Lentoasema ajautui kuitenkin nopeasti vaikeuksiin. Oslon rauhanprosessi oli alkanut romahtaa jo aseman käyttöönottovuonna 1998. Palestiinan vapautusjärjestön ja Israelin välille ei saatu Clintonin välitysyrityksistä huolimatta lopullista rauhaa. Jännitteiden kasvaessa lentoaseman toiminta pysäytettiin 7. lokakuuta 2000. Palestiinalaisten keskuudessa puhjenneen toisen intifadan aikana Israelin joukot tuhosivat aseman. Israel vetäytyi Gazan kaistalta vuonna 2005, mutta tätä seurasi Hamasin valtaannousu alueella sekä Israelin ja Egyptin asettama saarto vuonna 2007. Suurin osa lentoaseman kalustosta, kuten esimerkiksi sen tutkat, on myöhemmin ryöstetty ja esimerkiksi kiitotien jäänteitä on käytetty rakennusmateriaalina muualla kaistalla.

## Lähteet
Richard Zouche

**Richard Zouche**, myös: **Zouch, Zouchaeus**, (1590–1660) oli englantilainen kansainvälisen oikeuden opettaja. Hän oli professorina Oxfordin yliopistossa ja tuomarina amiraliteettioikeudessa. Zouche on kirjoittanut ensimmäisen varsinaisesti järjestelmällisen esityksen kansainvälisestä oikeudesta: *Juris et judicii fecialis, sive juris inter gentes et quæstionum de eodem explicatio, etc* (1650).

## Lähteet

## Aiheesta muualla
Raph Koster

**Raphael "Raph" Koster** (s. 1971) on yhdysvaltalainen pelisuunnittelija. Hän on tullut tunnetuksi *[[Ultima Online]]* ja *[[Star Wars Galaxies]]* -pelien kehityksestä. Koster on kirjoittanut pelisuunnittelusta tunnetun teoksen *A Theory of Fun for Game Design*. Kosterin teosta käytetään oppikirjana ja se vaikutti pelillistämisen käsitteeseen.

Kosterin teos sai alkunsa Austin Game Conferencessa pidetystä esitelmästä. Sekä Kosterin että Chris Crawfordin ajatuksissa hauska liittyy oppimiseen, asian hallitsemiseen, ymmärtämiseen ja pulmien ratkomiseen.

## Teoksia
* 

## Lähteet

## Aiheesta muualla
* Kotisivut
Elise Littson

**Elise Littson**, vuoteen 1880 **Elisabet Cecilia von Suchocka** (1. heinäkuuta 1847 Düsseldorf – 9. joulukuuta 1918 Lyypekki) oli saksalainen tanssija, koreografi ja tanssipedagogi, joka vaikutti tanssinopettajana Suomessa 1800-luvun lopulla ja 1900-luvun alussa.

Saksassa syntyneen Elise Littsonin puoliso vuodesta 1880 oli suomalainen reistraattori, pianisti ja kontrabasisti Alexander Konstantin Littson (1837–1896), insinöörikenraalimajuri Anders Litoffin ja Kristina Löffeltin poika. Elise Littson harjoitti tanssiopintoja Leipzigissa, mutta hänen uransa alkuvaiheista on vain vähän tietoa.

Suomeen 1870-luvun lopussa tullut Littson oli Helsingin Nya Teaternin (vuodesta 1887 Svenska Teatern) solistitanssija vuodesta 1879 ja tanssinopettaja ja koreografi 1883–1911. Tanssipedagogi sekä Helsingissä että muissa kaupungeissa Suomessa hän oli 1883–1906 ja 1909–1910 ja impressaari Helsingissä ja kiertueilla Ruotsissa ja Venäjällä 1880–1890-luvuilla.

Littson esiintyi Suomessa aluksi sekä oopperoiden väliajoilla että teatterin iltamien tanssinumeroissa. Hänen tärkein työnsä oli kuitenkin tanssipedagogina ja koreografina. Ruotsalaisen teatterin balettiosaston hoitamisen ohella hän piti pitkään omaa tanssikoulua salonki-, seura- ja uusien muotitanssien opettajana ja kiersi tanssikurssien järjestäjänä ympäri Suomea. Littson myös suunnitteli tansseja oopperoihin, operetteihin ja laulunäytelmiin. Hänen oppilaistaan tunnetuiksi tulivat muun muassa Jenny Spennert ja Hilma Liiman. Suomesta Littson palasi Saksaan 1910-luvulla. 

## Lähteet
Anuradha Paudwal

**Anuradha Paudwal** (syntyjään **Alka Nadkarni**; s. 27. lokakuuta 1954 Karwar, Karnataka, Intia) on intialainen laulaja, joka tunnetaan sekä hindielokuvamusiikista että bhajaneista. Vuosikymmeniä kestäneellä urallaan hän on laulanut yli 9000 kappaletta useilla kielillä. Hänen voittamiinsa palkintoihin kuuluvat National Film Awards -palkinto, neljä Filmfare Awards -palkintoa ja Intian valtion myöntämä Padma Shri.

## Yksityiselämä
Ollessaan 17-vuotias Paudwal meni naimisiin säveltäjä Arun Paudwalin kanssa vuonna 1972. He saivat kolme lasta, kaksi tytärtä ja pojan. Ensimmäinen tytär kuoli 25 päivän ikäisenä. Toisesta tyttärestä, Kavita Paudwalista, tuli myös laulaja. Heidän poikansa kuoli 35-vuotiaana vuonna 2020.

## Palkinnot

* Filmfare Awards
** 1986: Paras naislaulaja – ”Mere Man Baaja Mirdang” (*[[Utsav]]*)
** 1991: Paras naislaulaja – ”Nazar Ke Saamne” (*[[Aashiqui]]*)
** 1992: Paras naislaulaja – ”Dil Hai Ke Manta Nahin” (*[[Dil Hai Ke Manta Nahin]]*)
** 1993: Paras naislaulaja – ”Dhak Dhak Karne Laga” (*[[Beta (elokuva)|Beta]]*)

* National Film Awards
** 1989: Paras naislaulaja – ”He Ek Reshami Gharate” (*[[Kalat Nakalat]]*)

* Odisha State Film Awards
** 1987: Paras naislaulaja – ”Tunda Baida”
** 1997: Paras naislaulaja – ”Khandaei Akhi Re Luha”

* Muita palkintoja
** 2010: Lata Mangeshkar Award Madhya Pradeshin osavaltiolta
** 2013: Mohammed Rafi Award Maharashtran osavaltiolta
** 2017: Padma Shri Intian valtiolta

## Lähteet

## Aiheesta muualla

*
Avi Wigderson

**Avi Wigderson** (s. 9. syyskuuta 1956) on israelilainen matemaatikko ja tietojenkäsittelytieteilijä. Hänen työnsä koskee kompleksisuuden teoriaa, algoritmeja ja optimointeja, satunnaisuutta ja kryptografiaa, rinnakkaista ja hajautettua tietojenkäsittelyä, graafiteoriaa sekä tietojenkäsittelyn yhteyttä matematiikkaan ja muuhun tieteeseen.

Wigderson sai Abelin palkinnon yhdessä László Lovászin kanssa vuonna 2021. Wigderson sai Turing-palkinnon vuonna 2023 tunnustuksena työstään laskennan teoriaan ja etenkin satunnaisuuden käsittelystä. Wigderson toimii professorina New Jerseyssä.

## Lähteet
Laskennallisen kompleksisuuden teoria

**Laskennallisen kompleksisuuden teoria** on teoreettisen tietojenkäsittelytieteen alue, jonka pääasiallinen tehtävä on luokitella ja vertailla käytännöllistä vaikeutta ongelmien ratkaisussa. Klassisen laskettavuusteorian mukaan vaikeat ongelmat voidaan ratkaista käyttämällä tarpeeksi "raakaa voimaa", mutta kompleksisuuden teoria erottelee miten ongelma voidaan käytännöllisesti ratkaista. Kompleksisuuden teoria käsittelee algoritmeja. Jotkin laskennalliset ongelmat ovat niin vaikeita, että nopeaa algoritmia ratkaisuun ei ole ja se voidaan todistaa. Joillekin ongelmille on nopea algoritmi vaikka itsestäänselvältä vaikuttava ratkaisu olisi hidas. Usein tutkittavat ongelmat eivät asetu kumpaankaan kategoriaan, jolloin niiden vaikeutta vertaillaan NP-täydellisyyden avulla.

## Katso myös
* Asymptoottinen suoritusaika

## Lähteet
Vem kan segla förutan vind?

**"Vem kan segla förutan vind?"** (suom. *Ken voi tyynessä seilata*) on suomenruotsalainen kansanlaulu, joka julkaistiin nykyisessä muodossaan ensimmäisen kerran vuonna 1909. Kappaleen nimikkorivi on peräisin 1700-luvun ruotsinkielisestä rakkauslaulusta *"Goder natt, goder natt, allra kärestan min".*

Suomalainen folkmusiikkiyhtye Cumulus levytti kappaleen vuonna 1975. Kappale on käännetty myös suomeksi, englanniksi ja ranskaksi.

## Sanat

; *Vem kan segla förutan vind?*

Vem kan segla förutan vind?,
vem kan ro utan åror?,
vem kan skiljas från vännen sin
utan att fälla tårar?

Jag kan segla förutan vind,
jag kan ro utan åror,
men ej skiljas från vännen min
utan att fälla tårar.


; *Ken voi tyynessä seilata*

Ken voi seilata tyynessä,
kenpä airoitta soutaa?
Kellä voi ilman kyyneltä
kulta nyt toiselle joutaa?

Vaikka seilaisin tyynessä,
voisin airoitta soutaa.
Eipä vois ilman kyyneltä
kultani toiselle joutaa.


*(suom. san. [[Sauvo Puhtila]])*
SOKO München

**SOKO München** (vuoteen 2015: **SOKO 5113**) on saksalainen, ZDF:n vuosina 1978-2020 esittämä rikossarja, jossa kuvataan müncheniläisen poliisipiirin arkea. 2000-luvulla sarjan pohjalta on julkaistu runsaasti eri kaupunkeihin sijoittuvia rinnakkaissarjoja. 

Sarjan nimi SOKO on lyhenne saksan kielen sanasta Sonderkommission. Sana on suomennettu termillä "erikoisryhmä" Suomessa esitetyissä sarjoissa.

## SOKO-sarjat
* SOKO München (1978-2020)
* SOKO Leipzig (2001-)
* SOKO Kitzbühel () (2001-2021)
* SOKO Köln () (2003-) 
* SOKO Wismar (2004-)
* SOKO Donau (2005-)
* SOKO Rhein-Main (2006-2007)
* SOKO Stuttgart () (2009-)
* SOKO Potsdam () (2018-)
* SOKO Hamburg () (2018-2024)
* SOKO Linz (2022-)

## Aiheesta muualla
**
*''SOKO München'' ZDF:n sivuilla
Britta Lejon

**Britta Lejon** (s. 2. marraskuuta 1964) on ruotsalainen sosiaalidemokraattinen poliitikko ja ammattiyhdistysjohtaja. Hän on ollut Ruotsin valtiopäivien jäsen vuosina 2002–2006 ja toiminut Ruotsin demokratia- ja hallintoministerinä 1998–2002. Vuodesta 2023 hän on johtanut kansainvälistä valtion ja kuntien työntekijöiden ammattiliittojen keskusjärjestöä Public Services Internationalia.

Lejonin äiti oli poliitikko Anna-Greta Leijon.
## Lähteet

## Aiheesta muualla

* ''Britta Lejon'' Ruotsin valtiopäivien verkkosivuilla
Maj-Inger Klingvall

**Maj-Inger Klingvall** (s. 15. toukokuuta 1946) on ruotsalainen sosiaalidemokraattinen poliitikko. Hän on ollut Ruotsin valtiopäivien jäsen vuosina 1988–2002 ja toiminut Ruotsin sairausvakuutusministerinä 1996–1999 sekä kehitysapu- ja maahanmuuttoministerinä 1999–2001. Vuosina 2003–2007 Klingvall oli Ruotsin suurlähettiläs Mosambikissa.
## Lähteet

## Aiheesta muualla

* ''Maj-Inger Klingvall'' Ruotsin valtiopäivien verkkosivuilla
Leni Björklund

**Leni Björklund** (s. 1944) on ruotsalainen sosiaalidemokraattinen poliitikko. Hän toimi Ruotsin puolustusministerinä vuosina 2002–2006.
## Lähteet

## Aiheesta muualla

* ''Leni Björklund'' Ruotsin valtiopäivien verkkosivuilla
Berit Andnor Bylund

**Berit Andnor Bylund** (s. 20. marraskuuta 1954) on ruotsalainen sosiaalidemokraattinen poliitikko. Hän on ollut Ruotsin valtiopäivien jäsen vuosina 1991–2010 ja toiminut Ruotsin sosiaaliministerinä 2004–2006 sekä Blekingen läänin maaherrana 2011–2017. Koulutukseltaan hän on sosionomi.
## Lähteet

## Aiheesta muualla

* ''Berit Andnor Bylund'' Ruotsin valtiopäivien verkkosivuilla
Vokzalnan metroasema

**Vokzalnan metroasema** voi tarkoittaa jotakin seuraavista:

* Vokzalnan metroasema (Dnipro)
* Vokzalnan metroasema (Harkova)
* Vokzalnan metroasema (Kiova)
Ingegerd Wärnersson

**Ingegerd Wärnersson** (s. 1947) on ruotsalainen opettaja, rehtori ja sosiaalidemokraattinen poliitikko. Hän on ollut Ruotsin valtiopäivien jäsen vuosina 1988–1991 ja 1994–2002 sekä toiminut kouluministerinä Göran Perssonin hallituksessa 1998–2002. Vuosina 2002–2008 hän oli Blekingen läänin maaherra.

## Lähteet

## Aiheesta muualla
* ''Ingegerd Wärnersson'' Ruotsin valtiopäivien verkkosivuilla
Annika Åhnberg

**Annika Åhnberg** (o.s. **Brandt**; 1949 – 18. kesäkuuta 2025) oli ruotsalainen sosiaalidemokraattinen poliitikko. Hän oli Ruotsin valtiopäivien jäsen vuosina 1988–1994 ja toimi Ruotsin maatalousministerinä Göran Perssonin hallituksessa 1996–1998. Vuosina 2001–2005 hän oli Ruotsin Pelastakaa Lapset -järjestön puheenjohtaja.

Åhnberg kuoli aivokasvaimen aiheuttamiin komplikaatioihin 75-vuotiaana kesäkuussa 2025.

## Lähteet

## Aiheesta muualla
* ''Annika Åhnberg'' Ruotsin valtiopäivien verkkosivuilla
Pauliina Lindholm

**Pauliina Lindholm** (s. 1962) on suomalainen kirjailija ja graafikko.

Lindholm voitti teoksella *Komendantti* Otavan järjestämän Suomi 2017 -romaanikilpailun, johon haettiin Suomen historiaan liittyviä käsikirjoituksia kirjoittajilta, joiden teoksia ei ollut aiemmin julkaistu. Otava julkaisi Augustin Ehrensvärdiä käsittelevän *Komendantin* vuonna 2017. Lindholm oli ennen kilpailun voittamista harrastanut kirjoittamista joidenkin vuosien ajan.

## Lähteet
Miia Niittynen

**Miia Niittynen** (s. 17. lokakuuta 1990) on suomalainen suunnistaja. 

Niittynen edustaa joensuulaista Kalevan Rastia.

MM-kilpailuissa Sveitsissä 2023 Niittynen oli pitkällä matkalla 19. ja oli mukana Suomen neljänneksi tulleessa viestijoukkueessa. Vuoden 2022 EM-kilpailuissa Virossa hän oli pitkällä matkalla 18. ja keskimatkalla 11. Vuoden 2024 EM-kilpailussa Unkarissa hän sijoittui keskimatkalla sijalle 14 ja pitkällä matkalla sijalle 10 ja oli mukana Suomen viidenneksi tulleessa viestijoukkueessa.

Niittynen jakoi keskimatkan Suomen mestaruuden Veera Klemettisen kanssa vuonna 2023. 

Vuoden 2024 Venlojen viestissä Niittynen suunnisti ankkuriosuuden Kalevan Rastin kilpailussa toiseksi sijoittuneessa joukkueessa. Vuoden 2023 Venlojen viestissä Niittynen ankkuroi Kalevan Rastin joukkueen kolmanneksi. 

## Lähteet
Pokharan kansainvälinen lentoasema

**Pokharan kansainvälinen lentoasema** ()  on kansainvälinen lentoasema Pokharassa Nepalissa. Lentoasema aloitti toimintansa 1. tammikuuta 2023. Se korvaa vanhan Pokharan lentoaseman, joka sijaitsee uudesta noin kolme kilometriä itään.

## Historia
Uuden lentoaseman rakentamisesta Pokharaan keskusteltiin pitkään, sillä vanha lentoasema on hyvin pieni ja kiitotie on lyhyt, eikä sinne voi laskeutua isommilla koneilla. Uutta lentoasemaa ehdotettiin jo 1970-luvulla. Neuvotteluita käytiin useiden eri maiden tahojen kanssa. Projekti oli välillä jumissa, mutta vuonna 2013 Nepalin ilmailuvirasto teki sopimuksen kiinalaisen China CAMC Engineeringin kanssa rakennustöiden aloittamisesta. Lentoaseman rakennustyöt aloitettiin vuonna 2016. Rakennustöihin lainoja antoivatkin nimenomaan pääosin Kiina ja pienimuotoisemmin esimerkiksi Aasian kehityspankki.

Lentoaseman oli alun perin tarkoitus valmistua vuonna 2021, mutta avajaiset viivästyivät useaan kertaan koronaviruspandemian ja muiden ongelmien takia. Yhdessä kohtaa lentoaseman avajaisia suunniteltiin samaksi päiväksi kuin Siddharthanagarin Gautam Buddhan kansainvälisen lentoaseman. Lentoasema avattiin viimein 1. tammikuuta 2023. Ensimmäinen lento oli Buddha Airin lento 609, joka kuljetti Nepalin pääministerin ja muuta edustustoa. Lentoaseman kehitystä jatkettiin heti avajaisten jälkeen, sillä sieltä puuttui esimerkiksi polttoainevarasto. Myöskään mittarilentämistä asemalle ei oltu vielä saatu sertifioitua käyttöön, mikä oli yksi Yeti Airlinesin lennon 691 onnettomuuden osasyistä.

*[[The New York Times]]in* tutkinnassa lentoasemalta löytyi lukuisia puutteita. Kiinan antamien lainojen takaisinmaksu voi myös muodostua ongelmaksi Nepalille. Tämä on ollut ongelma useissa Kiinan Vyö ja tie -ohjelman rakennushankkeissa ympäri maailman.

## Lentoasema
Lentoaseman kiitotie on 2&nbsp;500 metriä pitkä, 45 metriä leveä ja betonipäällysteinen. Siltä voi operoida suurimmillaan Airbus A320/Boeing 737 -kokoluokan kapearunkokoneella. Suurempien koneiden operoinnin estää ympäröivä vuoristoinen maasto. Asematasolla voi olla parkkeerattuna kolme kapearunkokonetta, joista kahdelle johtaa matkustajasilta terminaalista. Näiden lisäksi kentälle mahtuu pienempiä koneita.

## Lähteet